༄༅། ། དགེ་སློང་བདུད་འདུལ་ཀུན་དགའི་སྐྱེ་སྲིད་མྱུར་གསལ་གྱི་སྨོན་ལམ་བཞུགས་སོ། ། རྩ་བརྒྱུད་བླ་མ་བསླུ་མེད་དཀོན་མཆོག་གསུམ། ཡི་དམ་མཁའ་འགྲོ་དམ་ཅན་ཚོགས་རྣམས་ཀྱིས། ཀུན་དགའི་སྐྱེ་སྲིད་མྱུར་དུ་འཛིན་པ་ཡི། སྨོན་ལམ་བདེན་ཚིག་འགྲུབ་པའི་མཐུན་གྱུར་མཛོད། འཇིག་རྟེན་རིན་ཆེན་འབྱུང་གནས་ཁྱོན་ཡངས་ལས། དཀོན་པའི་མཆོག་གྱུར་དལ་རྟེན་ཡིད་བཞིན་དབང་། འགྲོ་ཀུན་དགའ་བདེའི་འདོད་དགུ་ཡོངས་སྩོལ་བའི། མཁས་བཙུན་བཟང་ལྡན་སྐྱེ་སྲིད་མྱུར་གསལ་ཤོག། རྒྱལ་བསྟན་རིན་ཆེན་སྒོར་ཞུགས་བསླབ་གསུམ་གྱིས། རྒྱུད་བརླབ་ཐོས་བསམ་སྒོམ་པའི་བྱ་བ་ཡིས། འགྲོ་ཀུན་རྫོགས་བྱང་ས་ལ་མྱུར་དཀྲ་ཤི་བའི། ཀུན་དགའི་སྐྱེ་སྲིད་ཞིང་འདེར་གསལ་གྱུར་ཅིགཁྱད་པར་ངེས་དོན་སྙིང་པོ་འབྲི་གུང་པའི། བསྟན་པ་མཆོག་ལ་རབ་གུས་བསྒྲུབ་པ་ཡི། སྲིད་ཞུའི་དམ་བཅབ་བརྟན་པོ་འཛིན་བྱེད་པའི། ཀུན་དགའི་སྐྱེ་སྲིད་མ་ནོར་མྱུར་གསལ་ཤོག། གང་གི་སྐྱེ་སྤྲུལ་རྟ་ལྗང་དེ་ཉིད། བར་ཆད་ཆུ་འཛིན་དང་བྲལ་ཚེ་བསོད་རྒྱས། མཁྱེན་རབ་འོད་ཟེར་སྟོང་ཕྲག་སྤྲོས་པ་ཡིས། འགྲོ་ཀུན་བདེ་སྐྱིད་པདྨོ་བཞད་གྱུར་ཅིགཅེས་པ་དགེ་སློང་བདུད་འདུལ་དཀོན་དགའི་སྐྱེ་སྲིད་མྱུར་གསལ་གྱི་སྨོན་ལམ་འདི་ལྟ་བུ་ཞིག་དགོས་ཞེས་གནས་ཆེན་གཏེར་སྒྲོམ་ནས་ལྷ་སྡིང་ཆོས་མཛད་པས་བསྐུལ་ངོར་འབྲི་བན་སྙོམ་ལས་པ་དྷརྨ་དྷྭ་ཛས་བྲིས་པའོ། །